钦定古今图书集成/方舆汇编/职方典/第1498卷 > 姚安府古迹考 通志县志合载
## 钦定古今图书集成/方舆汇编/职方典/第1498卷 > 姚安府古迹考 通志县志合载

本府。〈姚州，附郭。〉

始皇先生隐处　在府西古姚州茭湖渔澄洞，仙人安公治　在金沙江上，即古西梁州泸水。见《云笈七签。天地宫府图》。

孔明遗垒　有二，一在府东十五里，一在府北十二里。

《稽肃碑　》在府西十七里。上有“天福” 二字。旧城　在府北，唐景云元年御史李知古筑。古城　在府东山十五里，唐刺史张虔陀筑。高陀山塔　，在府北十五里。段智兴天宝甲戌年建，实宋绍兴二十四年，尚有碑记，今犹存。《兴宝寺碑　》：在府西十八里。段智兴元亨二年立，实宋淳熙十三年。

“菩提树　，在姚州白塔。元兵破大理，高泰祥死之，其族星散，有一女流亡民间，不知其弟兄所在，因手植菩提树以上存亡。既而九植皆茁，久之物色，其兄弟咸得焉。今存者九族，其二族在姚安，一族在嵩明，一族在楚雄，一族在北胜，二族在蜀，二族在黔。洪武中，皆授土官” ，九菩提皆无恙。僧家采其实为“念珠。”

《云南郡主碑　》：在州东山慈应寺，上篆“元康三年” 并“云南郡主” 等字。

武侯土城　，在大姚县苴郤江马鞍山麓。有铁椿，昔武侯开路时屯驻之处。

《武侯阵图　》，在苴跛江石壁上，有人马战斗之形。

“白馒石　” 在羊蹄江上，有白石如馒首，有泉，盛旱不涸。武侯南征，军人遇除夕思乡，武侯指泉为酒，化石为馒，以给军士。

“方山仙局　” ，在县北百五十里，形势方平，上有巨人迹，有石棋石盘。人有怀棋去者，不觉失之，次日仍归其处。

“石羊　” ，即白盐井。昔蒙氏女牧羊于此，有羝䑛土，因得卤泉。

《塔影瑶池　》在州锁水阁后，今涸。

寒谷芳梅　在州西三十里连场观音箐。俗传观音现形，因祠此。每岁梅开，较他处最先。《冽井朝元　》在州西一百三十里普淜驿右。俗名小井。水甘冽不涸。每岁正旦日午，潮有声高尺许。其馀月朔望亦如之。

温泉漱玉　有二，一在州西一百八十里黑泥只村山石巉岩，泉自山畔石洞中涌出，清洁温沸，水中石有五彩。一在州东一百三十里绞摩村，水自石中涌出，痼疾者饮之即愈。

大姚县

仙塔　在县西门外。塔形上啬而下丰，有类锤，人称为“磬锤塔。” 砖背梵篆，人不能识。明崇祯末，塔忽中分，人可侧入。随有沙吴作叛，张虎杀戮之，祸至。

皇清辟滇，其塔复合如初。里人以此卜治乱焉。其塔

砖旁有“尉迟监造” 字，盖西域神僧名尉迟公建也。考《滇纪》，塔建于唐时。

“武侯城　” ，在苴跛江马鞍山上，基址犹存。下有流泉石壁，又有铁桩，盖南征时所遗也。